
U saradnji s OPĆINOM JAJCE pripremljena je namjenska kreditna linija za koju raspisujemo:
JAVNI POZIV

za odabir korisnika namjenske kreditne linije za stambene kredite za prvo stambeno zbrinjavanje 

uz subvencioniranje dijela kamate od strane Općine Jajce
PREDMET JAVNOG POZIVA
Predmet Javnog poziva je prikupljanje zahtjeva za odabir korisnika kreditnih sredstava iz kreditne linije UniCredit Bank d.d. u saradnji sa Općinom Jajce za pomoć građanima za prvo stambeno zbrinjavanje na području Općine Jajce uz subvencioniranje dijela kamate od strane Općine Jajce:
· Iznos kreditnih sredstava iz kreditne linije: do 1.000.000 KM 

· Rok korištenja kreditne linije: 24 mjeseca
KORISNICI KREDITA

· Kredite mogu koristiti: fizička lica s prebivalištem na području Općine Jajce koja nemaju riješeno stambeno pitanje, odnosno da on(a) ili punoljetan član porodičnog domaćinstva nisu vlasnici stana ili porodične kuće na području Bosne i Hercegovine i koji zadovoljavaju uslove definisane „Pravilnikom o kriterijima za bodovanje zahtjeva za prvo stambeno zbrinjavanje“.

· Kredite ne mogu koristiti: zaposlenici Banke i s njima povezana lica i lica koja ne ispunjavaju opće uslove „Pravilnika o kriterijima za bodovanje zahtjeva za prvo stambeno zbrinjavanje“.
· Dokaze o ispunjenosti kriterija da lice može biti korisnik kredita utvrđuje Općina Jajce.
NAMJENA KREDITA

Kredit  se  koristi u svrhu prvog stambenog zbrinjavanja (gradnja kuće, kupovina kuće ili stana) na području Općine Jajce.

USLOVI KREDITA

a) Iznos kredita u KM: u skladu s kreditnom sposobnosti Korisnika kredita.
b) Rok otplate: od 13 mjeseci do max 360 mjeseci.

c) Kamatna stopa: 3,19% promjenjiva za kredite s rokom otplate do i uključivo 10 godina i 3,59% promjenjiva za kredite s rokom otplate preko 10 godina i do i uključivo max 30 godina. 

d) Naknada za obradu: bez naknade za obradu.
e) Refinansiranje kredita (otkup ranijih kredita): Nije dozvoljeno.
f) Općina Jajce će u skladu s otplatnim planom finansirati trošak ukupne kamate, a maksimalno do 10.000,00 KM po odobrenom stambenom kreditu u korist Korisnika kredita.

Općina je u obavezi da u roku od 20 dana od isplate kredita po Otplatnom planu za pojedinačnog Korisnika kredita koji ispostavlja Banka izvrši jednokratno plaćanje cjelokupnog iznosa obračunate redovne kamate u maksimalnom iznosu do 10.000,00 KM na namjenski račun Općine Jajce otvoren kod Banke za predmetnu namjenu s naznačenom svrhom uplate subvencije na ime redovne kamate za konkretnog Korisnika kredita s naznačenom kreditnom partijom. Banka će bez daljnjih suglasnosti Općine, na mjesečnoj osnovi najkasnije do 10-og u mjesecu izvršiti prijenos subvencionirane kamate za konkretnog korisnika kredita za tekući mjesec. 

NAČIN PODNOŠENJA ZAHTJEVA
Zainteresirane osobe podnose kreditni zahtjev na obrascu koji se može dobiti u prostorijama Banke kreditora, uz koji prilažu potrebnu dokumentaciju.
Banka vrši ocjenu zahtjeva poštujući uslove i kriterije namjene sredstava, sukladno internim aktima i regulatornim propisima.

Općina Jajce vrši ocjenu zahtjeva na osnovu Pravilnika o kriterijima za bodovanje zahtjeva za prvo stambeno zbrinjavanje. Korisnik kredita prilikom apliciranja za kredit iz sredstava kreditne linije, Općini Jajce prilaže i dokumentaciju definisanu Pravilnikom, pored dokumentacije potrebne za procjenu kreditne sposobnosti. Općina dokumentaciju potrebnu za procjenu kreditne sposobnosti prosljeđuje Banci zajedno s Potvrdom o ocjeni zahtjeva kao dokaz da klijent ispunjava uslove na osnovu Pravilnika o kriterijima za bodovanje zahtjeva. Općinski načelnik na prijedlog Komisije za bodovanje zahtjeva za prvo stambeno zbrinjavanje izdaje Potvrdu kojom se podnosiocu zahtjeva odobrava subvencija kamata, koja se dostavlja Banci zajedno s dokumentacijom za procjenu kreditne sposobnosti. Po dostavi dokumentacije, pristupa se procjeni kreditne sposobnosti u skladu s internim aktima Banke.

Banka ne može odobriti kredit iz ove kreditne linije bez gore navedene Potvrde koja između ostalog sadrži i postotak subvencionirane kamatne stope i iznos subvencije za konkretnog Korisnika kredita. 

INSTRUMENTI OSIGURANJA

U skladu s aktima Banke korisnik kredita treba obezbjediti sljedeće instrumente osiguranja:
· Dvije (2) bianco mjenice koje izdaje Korisnik kredita, a potpisuju svi sudionici kreditnog odnosa,

· Mjenično ovlaštenje za popunu koje potpisuje Korisnik kredita 

· Po 2 suglasnosti o zapljeni stalnih novčanih primanja za sve osobe u kreditnom odnosu, 

· Hipoteka na stambenoj nekretnini,
· Polica osiguranja nekretnine vinkulirana u korist Banke za cijelo vrijeme trajanja kredita,
· Sudužnik po potrebi.
Za hipoteku na stambenoj nekretnini obavezno je dostaviti procjenu ovlaštenog sudskog vještaka prihvatljivog za Banku.

Konačna odluka o vrsti i potrebnim instrumentima osiguranja će se donositi prilikom ili nakon obrade pojedinačnih zahtjeva klijenata.

OSTALO

Odobrenje zahtjeva će se vršiti u skladu s važećim procedurama UniCredit Bank d.d. i važećim zakonskim propisima. Ugovorom s krajnjim korisnicima će se definirati međusobne obaveze i prava ugovornih strana, te način korištenja sredstava, kao i obavezan monitoring namjenskog korištenja.

DODATNE INFORMACIJE:

Sve dodatne informacije vezane za ovaj poziv se mogu dobiti u poslovnici UniCredit Bank d.d. u Jajcu, Maršala Tita 68.

Kontakt osobe: Biljana Čurčić (Biljana.Curcic@unicreditgroup.ba; 030/654-564), Magdalena Čavar (Magdalena.Cavar@unicreditgroup.ba; 030/654-565) i Inga Vuković (Inga.Vukovic@unicreditgroup.ba; 030/654-566).
Besplatni info telefon 080 081 051   I   www.unicredit.ba   I   e-mail: info@unicreditgroup.ba

